  Анжелика Тихонова корреспондент Юрт котыръёсты утялтонъя калыклэсь ӵектонъёссэ бичалозы Ижкарын. Соос «Городская среда» программа улсын тупатъяно азбаръёсын но скверъёсын лыдметъёс лэсьтон понна кулэ шуыса ивортэ «Единая Россия» партилэн пресс-службаез. «Та ӵектосын туж кулэ калыклэсь малпанъёссэ лыдэ басьтыны. Ӵапак соос тодо, мар кулэ соослэн улон котырзы умой мед луозы шуыса», — пусйиз Ижкарысь Кар думалэн тӧроез Олег Гарин. Субсидиос басьтэм вань субъектъёслы та юанъя калык комиссия кылдытыны куризы. Отчы пырыны кулэ интыысь аскивалтэт ёзъёсын тыршисьёс, политикая партиослэн ёзчиоссы но калык ужен вырисьёс. Со вуись ӵектонъёсты дунъяны но ӵектосэз улонэ пыӵатонэз чакланы луонлык сётысалыз. Программа улсын чаклам ӧжытэз ужъёс пӧлы пыро азбаръёсысь сюресъёсты тупатъян, югдытонъёс, пуконъёс но жуг-жаг куянъёс пуктылон. Улослэн пумкылъянэзъя ватсанъёс луыны быгато. Улосъя программаосты 15-тӥ южтолэзёзь кутыны кулэ, нош муниципал программаосты — 25-тӥ куартолэзёзь. Тодэ вайытом, Удмуртия «Городская среда» программая федерал коньдэтысь 273 миллион манет басьтоз (220 миллионэз Ижкаре кылёз), эшшо 122 миллион манет висъялоз элькун. Вераны кулэ, улосамы улӥсьёс азбаръёсты тупатъян понна коньдонэн юрттыны быгатозы шуыса луонлык эскериське. Тегъёс: Ижкар ОлегГарин ЕдинаяРоссия Мерлык  